*Projekts*

LATVIJAS REPUBLIKAS MINISTRU KABINETS

2019. gada\_\_\_\_\_\_\_\_\_\_\_ Rīkojums Nr.

Rīgā (prot. Nr.  . §)

**Par ārkārtas situāciju valsts elektronisko sakaru tīkla nodrošināšanas un par valsts elektronisko sakaru pakalpojumu centra izveidošanas, uzturēšanas un darbības nodrošināšanas deleģēšanu valsts akciju sabiedrībai “Latvijas Valsts radio un televīzijas centrs”**

1. Saskaņā ar Valsts pārvaldes iekārtas likuma 45.panta pirmo daļu un Elektronisko sakaru likuma 5.panta pirmās daļas 2. un 3.punktu un otro daļu, kā arī ņemot vērā valsts akciju sabiedrības “Latvijas Valsts radio un televīzijas centrs” (vienotais reģistrācijas numurs 40003011203) atbilstību Valsts pārvaldes iekārtas likuma 42.pantā minētajiem deleģēšanas nosacījumiem un Ministru kabineta 2018.gada 6.februāra instrukcijas Nr.1 “Valsts elektronisko sakaru pakalpojumu centra nodrošināšanas kārtība” 9.punktā minētajiem nosacījumiem, deleģēt līdz 2035.gada 31. decembrim valsts akciju sabiedrībai “Latvijas Valsts radio un televīzijas centrs” šādus valsts pārvaldes uzdevumus:
   1. ārkārtas situāciju valsts elektronisko sakaru tīkla pieslēgumu starptautisko organizāciju un citu juridisko personu tīkliem nodrošināšana, tajā skaitā ārkārtas situāciju valsts elektronisko sakaru tīkla izbūves un uzturēšanas nodrošināšana;
   2. valsts elektronisko sakaru pakalpojumu centra izveidošana, uzturēšana un darbības nodrošināšana.
2. Satiksmes ministram noslēgt valsts pārvaldes uzdevumu deleģēšanas līgumus ar valsts akciju sabiedrību “Latvijas Valsts radio un televīzijas centrs” un iekļaut tajos šādus noteikumus:
   1. veicot deleģēšanas līgumā noteikto valsts pārvaldes uzdevumu, valsts akciju sabiedrība “Latvijas Valsts radio un televīzijas centrs” ir Satiksmes ministrijas funkcionālā pārraudzībā;
   2. deleģēto valsts pārvaldes uzdevumu izpilde tiek finansēta, ievērojot Ministru kabineta 2012.gada 26.jūnija instrukcijā Nr.8 „Ārkārtas situāciju elektronisko sakaru tīkla nodrošināšanas un lietošanas kārtība”, Ministru kabineta 2018.gada 26.septembra rīkojumā Nr.463 “Par institūcijām, kurām nodrošināma piekļuve ārkārtas situāciju valsts elektronisko sakaru tīklam” un Ministru kabineta 2018. gada 6. februāra instrukcijā Nr. 1 “Valsts elektronisko sakaru pakalpojumu centra nodrošināšanas kārtība” noteikto;
   3. deleģēšanas līgumi ir spēkā līdz 2035.gada 31.decembrim;
3. Satiksmes ministrija veic kontroli par deleģēto uzdevumu izpildi un piešķirtā finansējuma izlietojumu.

Ministru prezidents  A.K.Kariņš

Satiksmes ministrs  T.Linkaits

Vīza:

Valsts sekretāra p.i. Dž.Innusa